3. Ναυάγιο του New Flame και οι συνέπειές του για τον κόλπο του Algésiras (ψηφοφορία) 
- Πριν από την ψηφοφορία:
Zbigniew Zaleski
(EN) Κυρία Πρόεδρε, σε σχέση με τις παρατηρήσεις σας όσον αφορά την ανακοίνωση των αποτελεσμάτων των ψηφοφοριών δι' ονομαστικής κλήσεως, επιτρέψτε μου να εκφράσω την ευγνωμοσύνη μου σε όλους αυτούς που προεδρεύουν στις ψηφοφορίες στο παρόν Κοινοβούλιο. Εξ ονόματος όλων μας θα ήθελα να συγχαρώ τον κ. Vidal-Quadras για τη μεταφορά της υπόδειξης που έκανα προχθές. Σας ευχαριστώ πολύ που συμφωνείτε να μεριμνήσετε για την ομαλή της εξέλιξη.
- Πριν από την ψηφοφορία επί της τροπολογίας 6:
Gerardo Galeote
(ES) Κυρία Πρόεδρε, συμφωνώ με τον συντάκτη της τροπολογίας και προτείνω ότι, όπου το κείμενο αναφέρεται στις περιφερειακές αρχές της Ανδαλουσίας, θα πρέπει να προστεθούν οι λέξεις "και τοπικές" ούτως ώστε η φράση να διαμορφωθεί ως "περιφερειακές και τοπικές αρχές της Ανδαλουσίας".
(Το Σώμα εγκρίνει την προφορική τροπολογία)
